**Helt med** er en stiftelse som skal bidra til mangfold og inkludering ved at det opprettes arbeidsplasser i ordinært arbeidsliv for mennesker med utviklingshemming. Videre skal Helt med bidra til at målgruppen får bistand til å bli rekruttert inn i disse jobbene og får tilstrekkelig oppfølging og opplæring.

Formål
------

* Skape arbeidsplasser
* Rekruttering
* Oppfølging
* Kvalitetssikring

Målgruppe
---------

Hovedmålgruppen er personer med utviklingshemming som mottar uføretrygd. Det er også åpnet opp for personer med utviklingsforstyrrelser og lærevansker som ikke har denne diagnosen.

Supplement
----------

Tilbudet er ikke ment som en ordning som vil passe for alle med utviklingshemming, men er opprettet for å supplere eksisterende ordninger som dagsenter og varig tilrettelagt arbeid i skjermet virksomhet (VTA-S) og varig tilrettelagt arbeid i ordinær virksomhet (VTA-O). Modellen er ment som en perfeksjonering av NAV-tiltaket VTA-O, som i svært liten grad gir den oppfølgingen målgruppen og deres arbeidsgivere trenger.

Historie
--------

Helt med-modellen ble utviklet i 2016 av Stiftelsen SOR. Modellen ble samme år presentert for Are Tomasgard i LO, som pekte ut fire organisasjoner som skulle jobbe videre med utvikling og realisering; FO, Fellesforbundet, Handel og kontor og Fagforbundet. Senere har Delta og FLT kommet til

De første arbeidsplassene ble etablert på Scandic Bergen City.

De første årene var Helt med et prosjekt under Stiftelsen SOR, deretter ble det skilt ut som egen, frittstående organisasjon.

Finansiering
------------

Utvikling av modellen ble fullfinansiert gjennom midler fra Stiftelsen Dam i 2016.

De første månedene i 2017 mottok Helt med støtte fra GC Rieberfondene for å komme i gang med å realisere modellen i Bergen. NAV Hordaland finansierte oppfølgingskostnadene de første seks månedene. Deretter mottok HELT MED prosjektmidler fra Bufdir (tre år) knyttet til satsingen i Bergen og Oslo, og midler fra Stiftelsen DAM til distriktssatsing.

I 2018 fikk Helt med midler over statsbudsjettet. Dette har blitt økt i de etterfølgende årene. Midlene over statsbudsjettet kanaliseres gjennom Kulturdepartementet og Barne-, ungdoms- og familiedirektoratet.

Utmerkelser og begivenheter
---------------------------

HELT MED fikk Helseprisen (Stiftelsen DAM) i 2020, og Sosiologforeningens praksispris i 2020. I 2023 ble HELT MED kåret til Årets sosiale entreprenør 

I 2022 fikk Adam Berge og Johannes Tveitnes audiens hos HM Kongen for å fortelle om HELT MED og deres opplevelser om hva det har betydd å få jobb.

NAV
---

Helt med har hatt som mål å utvikle en modell som på sikt kan bli en del av NAVs tiltakspakke. Det er politisk flertall for at NAV skal videreutvikle sine ordninger, inspirert av Helt med.

Referanser
----------

1. ↑  Münchow, Otto von (12. november 2020). «– Faller mellom to stoler». *Kulturplot*. Besøkt 10. september 2022.
2. ↑  «– For meg som høytfungerende autist var det en stor glede å ringe hjem til mamma og si at jeg har fått jobb. Vi gråt begge to.». *fontene.no*. 14. august 2018. Besøkt 10. september 2022.
3. ↑  «Stortingsflertallet ønsker løft for tilrettelagt arbeid». *www.arbeidoginkludering.no* **(norsk)**. Besøkt 10. september 2022.
4. ↑  Enevold, Fredrik. «Samarbeidspartnere». *Helt Med*. Besøkt 10. september 2022.
5. ↑  «Helt ellevilt! HELT MED på statsbudsjettet!». *Vernepleier*. 8. januar 2018. Besøkt 11. september 2022.
6. ↑  Publisert: (7. desember 2020). «HELT MED feirer helsepris og 10 millioner kroner - FO - Din fagforening». *www.fo.no* **(norsk)**. Besøkt 11. september 2022.
7. ↑  «HELT MED vant Helseprisen 2020». *Stiftelsen Dam*. 3. desember 2020. Besøkt 10. september 2022.
8. ↑  «HELT MED blir satt pris på». *Naku*. 12. februar 2020. Besøkt 10. september 2022.
9. ↑  «Årets Sosiale Entreprenør kåret: Bryter ned barrierer - Ferd». *ferd.no*. 5. januar 2023. Besøkt 9. januar 2023.
10. ↑  Odl, Anne Myklebust (24. mai 2022). «Adam og Johannes besøkte kongen: – Han fikk en tåre i øyet av det vi sa». *fontene.no*. Besøkt 10. september 2022.
11. ↑  «Representantforslag om en opptrappingsplan for flere varig tilrettelagte arbeidsplasser (VTA)» **(norsk)**. Stortinget. 7. desember 2021. Besøkt 10. september 2022.
12. ↑  «Sak» **(norsk)**. Stortinget. 13. februar 2008. Besøkt 10. september 2022. «Stortinget ber regjeringen sørge for at det utvikles bedre modeller for oppfølging i VTA-O, hvor også andre aktører enn Nav – eksempelvis HELT MED – kan være ansvarlig for oppfølging, og komme tilbake til Stortinget på egnet måte, senest innen statsbudsjettet for 2023. Tilrettelagt oppfølging for personer med utviklingshemming i ordinært arbeidsliv må være av varig karakter og ha et omfang tilsvarende det som praktiseres i HELT MED-modellen»

Eksterne lenker
---------------

* (no) Offisielt nettsted Rediger på Wikidata